Document ID: 32001D0744

Id-Deċiżjoni tal-Kummissjoni
tas-17 ta' Ottubru 2001
li temenda l-Anness V mad-Direttiva tal-Kunsill 1999/30/KE dwar il-valuri limitu għal dijossidu tal-kubrit, dijossidu tan-nitroġenu u ossidi tan-nitroġenu, materjal ta' partikolati u ċomb f'arja ambjentali
(innotifikat taħt id-dokument numru C(2001)3091)
(Test b'relevanza għaż-ŻEE)
(2001/744/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 1999/30/KE tat-22 ta' Ġunju 1999 li tirrelata għall-valuri limiti għal dijossidu tal-kubrit, dijossidu tan-nitroġenu u ossidi tan-nitroġenu, materjal ta' partikolati u ċomb f'arja ambjentali [1], u b'mod partikolari l-Artikolu 7(7) tagħha,
Billi:
(1) Valuri limiti għal dijossidu tal-kubrit, dijossidu tan-nitroġenu u ossidi tan-nitroġenu, materjal ta' partikolati u ċomb f'arja ambjentali huma stabbiliti fid-Direttiva 1999/30/KE.
(2) Il-metodu biex jiġu determinati t-tresholds għolja u baxxi ta' dawk il-pollutanti stabbiliti f'dik id-Direttiva għandu jiġi emendat sabiex tiġi kkjarifikata l-proċedura ta' kalkolu.
(3) Il-miżuri previsti f'din id-Deċiżjoni huma skond l-opinjoni tal-Kumitat stabbilit bl-Artikolu 12(2) tad-Direttiva tal-Kunsill 96/62/KE [2],
ADOTTAT DIN ID-DEĊIŻJONI:
Artikolu 1
It-Taqsima II ta' l-Anness V mad-Direttiva 1999/30/KE hija sostitwita bit-test fl-Anness ma' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Ottubru 2001.

Labels: 1
20